**SAM rādītāju metodoloģijas apraksts**

|  |  |  |  |
| --- | --- | --- | --- |
| **Prioritātes Nr.** | **1.3.** | **Prioritātes nosaukums:** | **Digitalizācija** |
| **SAM Nr.:** | **1.3.1.** | **SAM nosaukums:** | **Izmantot digitalizācijas priekšrocības iedzīvotājiem, uzņēmumiem, pētniecības organizācijām un publiskajām iestādēm** |

|  |  |
| --- | --- |
| **Rādītāja Nr.** (ID) | **RCO 13** |
| **Rādītāja nosaukums** | **Uzņēmumiem izstrādāto digitālo pakalpojumu, produktu un procesu vērtība** |
| **Rādītāja definīcija** | Kopējā digitālo pakalpojumu, produktu vai procesu vērtība, kas jaunizstrādāti vai ievērojami uzlaboti uzņēmumiem, izmantojot atbalstītus projektus.  Kopējo vērtību var noteikt vai nu pēc tirgus vērtības, vai arī pēc kopējām investīcijām, kas nepieciešamas attiecīgā digitālā pakalpojuma, produkta vai pakalpojuma izstrādei / nozīmīgai jaunināšanai. Nozīmīgi jauninājumi attiecas tikai uz jaunām funkcijām. Digitālo pakalpojumu vai produktu, vai procesu var izstrādāt atbalstīts uzņēmums vai ar līgumu noslēgta trešā puse (1.3.1.SAM ietvaros valsts iestādes kā finansējuma saņēmēji).[[1]](#footnote-2) |
| **Rādītāja veids** | Iznākuma |
| **Rādītāja mērvienība** | EUR |
| **Bāzes (sākotnējās) vērtības gads un bāzes vērtība** | N/A |
| **Starpposma vērtība** uz 31.12.2024. | 0 |
| **Sasniedzamā vērtība** uz 31.12.2029. | 87 372 513 |
| **Pieņēmumi un aprēķini**[[2]](#footnote-3) | **Kritēriji rādītāju izvēlei**:  Plānojot ieguldījumus, tika izvēlēti tādi regulu priekšlikumos ietvertie kopējie iznākuma un rezultāta rādītāji, kas visatbilstošāk atspoguļo sagaidāmos risinājumus un rezultātus, ņemot vērā plānotās darbības specifisko atbalsta mērķu ietvaros.   1. **Sasaiste** **ar plānotajiem ieguldījumiem**. Rādītāju izvēlē tika ņemts vērā, vai izvēlētais rādītājs var atspoguļot rezultātus un ietekmi, ko radīs veiktie ieguldījumi. 2. **Būtiskums** **attiecībā uz plānotajiem ieguldījumiem**. Tai skaitā tika apzināts, vai izvēlētais rādītājs atspoguļo pietiekami būtisku apjomu no SAM ietvaros plānotajām darbībām, gadījumos, kad viena SAM ietvaros plānoto darbību klāsts ir gana plašs. 3. **Datu pieejamība**. Tika vērtēts, vai no projektu datiem vai citiem datu avotiem būs iespējams nodrošināt ticamu un korektu datu iegūšanu, lai nodrošinātu kvalitatīvu rādītāju ieviešanas uzskaiti un iespējas ziņot par to ieviešanas progresu. |
| **Informācijas avots**[[3]](#footnote-4)  Projektu dati.  Izstrādājot rādītāja metodoloģisko aprakstu, dati rādītāja bāzes, starpposma un sasniedzamās vērtības noteikšanai tika ņemti no uzticama avota (uzraudzības sistēmas vai oficiālās statistikas). Ja tādi dati nebija pieejami, tika veikti nepieciešamie pasākumi, lai nodrošinātu datu kvalitāti. |
| **Veiktie aprēķini un pieņēmumi, kas izmantoti aprēķiniem**  174 745 025 (kopējais SAM 1.3.1. finansējums) x 50% (ieguldījumi tieši uz uzņēmumiem vērstos risinājumos vai pakalpojumos, vai procesos) =87 372 513 934 eiro.  Plānots, ka projekti, kuru ietvaros plānots izstrādāt uz saimnieciskās darbības veicējiem (uzņēmumiem) vērstus pakalpojumus, produktus vai procesus un ar to saistīto projektu kopējais apjoms veidos vismaz 50% no 1.3.1. SAM kopējā plānotā finansējuma.  Līdz ar to aprēķins ir veikts, aprēķinot 50% no kopējā 1.3.1. SAM plānotā finansējuma. Rādītāja vērtībā tiks ieskaitīts viss projektu, kuru ietvaros plānots izstrādāt uz saimnieciskās darbības veicējiem (uzņēmumiem) vērstus pakalpojumus, produktus vai procesus, finansējuma apjoms.  Pārējie VARAM 1.3.1. SAM projekti būs mērķēti uz Eiropas Savienības jauno prasību (regulējumu) izpildi publisko pakalpojumu jomā – piemēram, pakalpojumu pārrobežu pieejamība (Vienotās digitālās vārtejas regulējums), piekļūstamības prasības u.c.  Starpposma vērtības 2024.g. noteikšanai tiek ņemts vērā nosacījums, ka rādītāja vērtība tiek uzskatīta par sasniegtu tad, kad ir sasniegti projekta rezultāti, un, ņemot vērā plānoto projektu uzsākšanas laiku t.i. 2024.g., kas prognozēts, izvērtējot ES fondu 2014.-2020.g. plānošanas perioda pieredzi IKT jomas projektu īstenošanā, t.sk. laiku, kas nepieciešams normatīvo aktu izstrādei, projektu aprakstu izstrādei, vidējo projektu īstenošanas laiku (~ 3 gadi) un to, ka IKT projektu ietvaros pārsvarā visi rezultāti tiek sasniegti projekta beigās, kad ir izstrādāta un produkcijas vidē ieviesta IT sistēma vai e-pakalpojumi. Papildus, 2022.gadā būs svarīgi uzmanību primāri koncentrēt uz ātru Atveseļošanas un noturības mehānisma investīciju pasākumu uzsākšanu, kam arī paredzama ietekme uz ERAF projektu īstenošanas uzsākšanu. Ievērojot minēto, starpposma vērtība 2024.g. plānota 0. |
| **Intervences loģika**  Intervences nepieciešamību pamato uzņēmumu pamatdarbības procesu un sniegto pakalpojumu kritiski zemais digitalizācijas līmenis, ko DESI indekss apliecina vienlaicīgi ar Latvijas izcilo vērtējumu publisko pakalpojumu digitalizācijā. Tāpēc turpmāk valsts digitālās infrastruktūras platformas tiks attīstītas tā, lai tās veicinātu tieši uzņēmumu digitālo integrāciju – savu darba procesu digitalizāciju un digitālu pakalpojumu attīstību, integrējoties ar valsts digitālajām platformām un veicot automatizētu datu apmaiņu ar valsts informācijas sistēmām. Digitālās transformācijas pamatnostādņu izstrādes procesā tiek apzinātas uzņēmumu digitalizācijas vajadzības gan pārnozaru griezumā (elektroniskā identifikācija, ar nodokļu nomaksu saistītie procesi), gan pa konkrētām nozarēm (veselība, būvniecība, mežsaimniecība u.c.). Atbilstoši VARAM 1.3.1. SAM aprakstam 1.3.1. SAM ietvaros investīcijas primāri būs vērstas uz:   1. pakalpojumu un platformu (t.sk. uz uzņēmumiem vērstu) izveidi un pilnveidošanu 2. automatizētu datu apmaiņu starp uzņēmumu informācijas sistēmām un valsts informācijas sistēmām, platformām; 3. datu atvēršanu (publicēšana Atvērto datu portālā) uzņēmumu komercdarbības veicināšanai un mākslīgā intelekta (MI) attīstīšanai.   Ņemot to vērā, valsts pārvaldei, sadarbojoties ar uzņēmumiem, tiks nodrošināta uz uzņēmumiem vērstu procesu digitalizācija, platformu izveide un pilnveide, saskarņu izstrāde automatizētai datu apmaiņai, tādējādi ar ieguldījumiem valsts platformās veicinot uzņēmumu digitālo integrāciju. |
| **Iespējamie riski**  Rādītāja sasniegšanu nodrošinās atbilstoša apjoma projektu īstenošana valsts institūcijās. Rādītāja sasniegšanu var ietekmēt būtiska kavēšanās ar ES fondu 2021.-2027. gada plānošanas perioda projektu uzsākšanu, ja tiek kavēta ES fondu normatīvā regulējumaizstrāde un apstiprināšana, kas savukārt var ietekmēt projektu savlaicīgu īstenošanu un izmaksu sadārdzinājumu projektos, iepirkumu kavēšanos u.tml., kā arī rādītāja - konkrēti mērķētu investīciju apjomu var apdraudēt izmaiņas darbības programmas plānojumā (investīciju apjomā vai struktūrā). |
| **Rādītāja sasniegšana** | Apstiprināts maksājuma pieprasījums, ar kuru tiek apstiprināti arī sasniegtie rādītāji. |

|  |  |
| --- | --- |
| **Rādītāja Nr.** (ID) | **RCO 14** |
| **Rādītāja nosaukums** | **Publiskā sektora iestādes, kas atbalstītas digitālo pakalpojumu, produktu un procesu izstrādei** |
| **Rādītāja definīcija** | To valsts iestāžu skaits, kuras atbalstītas, lai e-pārvaldes darbību kontekstā būtiski izstrādātu vai uzlabotu digitālos pakalpojumus, produktus un procesus. Būtiski jauninājumi/ uzlabojumi attiecas tikai uz jaunām funkcijām.  Valsts iestādes ietver gan valsts, gan pašvaldību iestādes.  Rādītājs neattiecas uz pašvaldību uzņēmumiem un valsts universitātēm vai pētniecības institūtiem.[[4]](#footnote-5) |
| **Rādītāja veids** | Iznākuma |
| **Rādītāja mērvienība** | Iestāžu skaits |
| **Bāzes (sākotnējās) vērtības gads un bāzes vērtība** | N/A |
| **Starpposma vērtība** uz 31.12.2024. | 0 |
| **Sasniedzamā vērtība** uz 31.12.2029. | 20 |
| **Pieņēmumi un aprēķini**[[5]](#footnote-6) | **Kritēriji rādītāju izvēlei**:  Plānojot ieguldījumus, tika izvēlēti tādi regulu priekšlikumos ietvertie kopējie iznākuma un rezultāta rādītāji, kas visatbilstošāk atspoguļo sagaidāmos risinājumus un rezultātus, ņemot vērā plānotās darbības specifisko atbalsta mērķu ietvaros.   1. **Sasaiste** **ar plānotajiem ieguldījumiem**. Rādītāju izvēlē tika ņemts vērā, vai izvēlētais rādītājs var atspoguļot rezultātus un ietekmi, ko radīs veiktie ieguldījumi. 2. **Būtiskums** **attiecībā uz plānotajiem ieguldījumiem**. Tai skaitā tika apzināts, vai izvēlētais rādītājs atspoguļo pietiekami būtisku apjomu no SAM ietvaros plānotajām darbībām, gadījumos, kad viena SAM ietvaros plānoto darbību klāsts ir gana plašs. 3. **Datu pieejamība**. Tika vērtēts, vai no projektu datiem vai citiem datu avotiem būs iespējams nodrošināt ticamu un korektu datu iegūšanu, lai nodrošinātu kvalitatīvu rādītāju ieviešanas uzskaiti un iespējas ziņot par to ieviešanas progresu. |
| **Informācijas avots**[[6]](#footnote-7)  Projektu informācija par projektu īstenotājiem un īstenošanas partneriem;  Uz šo brīdi valsts institūciju (t.sk. kapitālsabiedrību, kas pilda valsts deleģētas funkcijas), kuras jau attīsta vai konkrēti plāno uzņēmumu digitalizāciju veicinošas platformas, nepārsniedz 10. Tiek plānots šo skaitu vismaz divkāršot. Papildus tam, rādītāja izpildē ieguldījumu dos arī tās valsts pārvaldes institūcijas (ieskaitot pašvaldības), kurām tiks atbalstīta pārrobežu pakalpojumu vai citu ES prasību izpilde, pilnveidojot digitālos pakalpojumus.  Izstrādājot rādītāja metodoloģisko aprakstu, dati rādītāja bāzes, starpposma un sasniedzamās vērtības noteikšanai tika ņemti no uzticama avota (uzraudzības sistēmas vai oficiālās statistikas). Ja tādi dati nebija pieejami, tika veikti nepieciešamie pasākumi, lai nodrošinātu datu kvalitāti. |
| **Veiktie aprēķini un pieņēmumi, kas izmantoti aprēķiniem**  Starpposma vērtības 2024.g. noteikšanai tiek ņemts vērā nosacījums, ka rādītāja vērtība tiek uzskatīta par sasniegtu tad, kad ir sasniegti projekta rezultāti, un, ņemot vērā plānoto projektu uzsākšanas laiku t.i. 2024.g., kas prognozēts, izvērtējot ES fondu 2014.-2020.g. plānošanas perioda pieredzi IKT jomas projektu īstenošanā, t.sk. laiku, kas nepieciešams normatīvo aktu izstrādei, projektu aprakstu izstrādei, vidējo projektu īstenošanas laiku (~ 3gadi) un to, ka IKT projektu ietvaros pārsvarā visi rezultāti tiek sasniegti projekta beigās, kad ir izstrādāta un produkcijas vidē ieviesta IT sistēma vai e-pakalpojumi. Papildus, 2022.gadā būs svarīgi uzmanību primāri koncentrēt uz ātru Atveseļošanas un noturības mehānisma investīciju pasākumu uzsākšanu, kam arī paredzama ietekme uz ERAF projektu īstenošanas uzsākšanu. Ievērojot minēto, starpposma vērtība 2024.g. plānota 0.  Paredzams, ka projektu sākuma posmā atbalstīto iestāžu skaita pieauguma dinamika būs mērenāka, jo zināms laiks būs nepieciešams projektu izstrādei, jauno ieviešanas noteikumu apguvei, kā arī inovācijas laboratorijas #GovLabLatvia komandas nokomplektēšanai un atbilstošai aprīkošanai, lai tā varētu iestādēm sniegt inovācijas pakalpojumus arī digitālā dizaina tvērumā, t.sk. piesaistot digitālos dizainerus (UX/UI) #GovLabLatvia komandai). Plānotā rādītāja vērtība noteikta, apzinot valsts atvērto platformu attīstības vajadzības, kā arī pārrobežu publisko pakalpojumu attīstības vajadzības. Atbalstītas tiks iestādes, kas pamatos ieguldījumus, lai nodrošinātu rezultāta rādītāju (RCR 11) sasniegšanā – t.i. attīstīs uzņēmumu integrācijai atvērtas valsts platformas un informācijas sistēmas vai pilnveidos savus digitālos pakalpojumus tā, lai atbilstu pārrobežu pakalpojumu prasībām. Pieļaujams, ka viena iestāde īsteno vairākus projektus vai projekta finanšu apjoms ir lielāks salīdzinājumā ar ES fondu 2014.-2020.gada plānošanas perioda maksimālajām viena projekta izmaksām. Par atbalstītām iestādēm tiks uzskatītas iestādes, kuru informācijas sistēmas (turpmāk – IS), t.sk. to darbības procesos un/vai platformās un sniegtajos digitālajos pakalpojumos/produktos tiks veikti ieguldījumi. Iestāžu skaitu veido iestādes kā finansējuma saņēmēji, kā arī iestādes kā to sadarbības partneri. |
| **Intervences loģika**  1.3.1. SAM ietvaros tiks izveidotas un attīstītas koplietošanas platformas komercdarbības digitalizācijai, ko tālāk izmantos citi uzņēmumi digitālu produktu radīšanai, kā arī pilnveidotas/izveidotas šo platformu darbībai nepieciešamās valsts pārvaldes IS un informācijas un komunikācijas tehnoloģiju infrastruktūra. Komercdarbības digitalizācijas rezultātā tiks nodrošināta automatizēta datu apmaiņa starp valsts un privāto subjektu IS, t.sk, nodrošināta uzņēmēju pakalpojumu sniegšanas/saņemšanas vide, vienota informācijas aprites vide (t.sk. e-adrese), uzņēmumu izstrādātu risinājumu pieejamība uzņēmumu procesu digitalizācijai. Tiks nodrošināta atvērto un atkalizmantojamo datu kopu paplašināšana, t.sk. dati kā avots komercdarbības plānošanai, īstenošanai, jaunu digitālu produktu radīšanai un risku analīzei.  Savukārt 1.3.1. SAM ietvaros inovācijas laboratorijas #GovLabLatvia darbība sekmēs 1.3.1. SAM ieviešanas efektivitāti, radot pievienoto vērtību digitālās transformācijas jomā, veidojot sasaisti ar pētījumiem, inovācijas metodoloģisko bāzi, uzturēšanu (t.sk. sekmējot labu uzturēšanas dizainu), nodrošinot starpsektoru kompetenci, attīstot institucionālo ietvaru, kā arī nodrošinot sasaisti ar nozaru politiku un uzņēmumu attīstību, kā arī digitālo pakalpojumu/produktu gala lietotāju vajadzībām. Tas tiks īstenots balstoties uz koprades un dizaina domāšanas pieeju, risinājumu izstrādē no paša sākuma iesaistot ne tikai definētās ietekmes puses, bet arī gala lietotājus, lai nodrošinātu to, ka risinājumi ir pilnībā klient-orientēti. Inovācijas laboratorijas #GovLabLatvia misija ir attīstīt inovācijas kultūru valsts pārvaldē un palīdzēt valsts pārvaldes iestādēm risināt sarežģītas problēmas inovatīvā veidā, bet viens no mērķiem – attīstīt inovācijas ekosistēmu, t.sk. plašāk izmantojot eksperimentēšanas elementus un veidot jaunas sadarbības platformas publiskās pārvaldes, uzņēmumu un nevalstisko organizāciju starpā, lai sekmētu pārnozaru inovāciju izstrādi un ieviešanu, kā arī modernizētu esošos digitālos risinājumus, attīstot jaunus pakalpojumus un padarot tos lietotājam ērtus un pieejamus iespējami plašākai sabiedrības daļai. #GovLabLatvia ietvaros radītie inovāciju prototipi ļaus vismaz 20 valsts pārvaldes iestādēm pārskatīt, efektivizēt un digitalizēt procesus, radot jaunas iespējas un pakalpojumus/produktus uzņēmumiem, nevalstiskajām organizācijām un sabiedrībai kopumā, jo prototipiem būs potenciāls tikt mērogotiem un pilotētiem tālāk ārpus laboratorijas formāta. Atsevišķus prototipus būs iespējams nodot uzņēmumiem un citiem privātā sektora pārstāvjiem, tādējādi sekmējot arī privātā sektora organizāciju inovāciju izaugsmi un kultūru.  Vienlaikus SAM ietvaros tiks nodrošināta nepieciešamā horizontālā pārvaldības ietvara nodrošināšana, lai nodrošinātu digitālo platformu investīciju mērķtiecīgu, koordinētu un savietojamu ieguldīšanu uzņēmumu digitalizāciju atbalstošos risinājumos, vienlaikus paredzot arī tam nepieciešamo kompetenču priekšnosacījumu attīstību, kas līdz šim nav bijusi pietiekamā apmērā, lai veicinātu komercdarbības digitalizāciju. |
| **Iespējamie riski**  Rādītāju sasniegšanu var ietekmēt būtiska kavēšanās ar ES fondu 2021.-2027. gada plānošanas perioda projektu uzsākšanu, ja tiek kavēta ES fondu normatīvā regulējuma vai Digitālo transformācijas pamatnostādņu 2021.-2027. gadam izstrāde un apstiprināšana, vai tādas krīzes kā COVID-19 vīrusa radītā pandēmija, kad valstī notiekošie procesi un lēmumi ir primāri vērsti, lai reaģētu uz strauji mainīgiem ārkārtas apstākļiem, kā arī tiek noteikti personu pulcēšanās ierobežojumi klātienē. Inovācijas laboratorijas #GovLabLatvia darbs var notikt arī neklātienē, tomēr augstāka efektivitāte ir tieši klātienes komandu darbam, kur svarīgi elementi rezultāta sasniegšanai ir arī neformālā un neverbālā komunikācija. Gadījumā, ja būs tādi apstākļi, ka #GovLabLatvia darbs nevar noritēt ar klātienes koprades darbnīcām, tiks nodrošināts digitāls #GovLabLatvia formāts, jo tiks radīti visi nepieciešamie priekšnosacījumi efektīvam digitālam dizaina koprades procesam. |
| **Rādītāja sasniegšana** | Apstiprināts maksājuma pieprasījums, ar kuru tiek apstiprināti arī sasniegtie rādītāji. |

|  |  |
| --- | --- |
| **Rādītāja Nr.** (ID) | **RCR 11** |
| **Rādītāja nosaukums** | **Jaunu un modernizētu publisko digitālo pakalpojumu, produktu un procesu lietotāji** |
| **Rādītāja definīcija** | Ikgadējais jaunizveidoto vai ievērojami uzlaboto digitālo sabiedrisko pakalpojumu, produktu un procesu lietotāju skaits. Nozīmīgi jauninājumi attiecas tikai uz jaunām funkcijām[[7]](#footnote-8).  Rādītājam ir bāzes vērtība 0 tikai tad, ja digitālais pakalpojums, produkts vai process ir jauns.  Lietotāji, kuri ir transformējuši savus procesus, balstoties uz jaunizveidotajiem vai ievērojami uzlabotajiem valsts digitālajiem procesiem, , kuri izmanto jaunizveidotos vai ievērojami uzlabotos digitālos procesus. |
| **Rādītāja veids** | Rezultāta |
| **Rādītāja mērvienība** | Lietotāji |
| **Bāzes (sākotnējās) vērtības gads un bāzes vērtība** | 0  2020. gads |
| **Starpposma vērtība** uz 31.12.2024. | N/A |
| **Sasniedzamā vērtība** uz 31.12.2029. | 913 |
| **Pieņēmumi un aprēķini**[[8]](#footnote-9) | **Kritēriji rādītāju izvēlei**:  Plānojot ieguldījumus, tika izvēlēti tādi regulu priekšlikumos ietvertie kopējie iznākuma un rezultāta rādītāji, kas visatbilstošāk atspoguļo sagaidāmos risinājumus un rezultātus, ņemot vērā plānotās darbības specifisko atbalsta mērķu ietvaros.   1. **Sasaiste** **ar plānotajiem ieguldījumiem**. Rādītāju izvēlē tika ņemts vērā, vai izvēlētais rādītājs var atspoguļot rezultātus un ietekmi, ko radīs veiktie ieguldījumi. 2. **Būtiskums** **attiecībā uz plānotajiem ieguldījumiem**. Tai skaitā tika apzināts, vai izvēlētais rādītājs atspoguļo pietiekami būtisku apjomu no SAM ietvaros plānotajām darbībām, gadījumos, kad viena SAM ietvaros plānoto darbību klāsts ir gana plašs. 3. **Datu pieejamība**. Tika vērtēts, vai no projektu datiem vai citiem datu avotiem būs iespējams nodrošināt ticamu un korektu datu iegūšanu, lai nodrošinātu kvalitatīvu rādītāju ieviešanas uzskaiti un iespējas ziņot par to ieviešanas progresu. |
| **Informācijas avots**[[9]](#footnote-10)  Informācija no institūcijām (t.sk. kapitālsabiedrībām, kas pilda valsts deleģētas funkcijas), kas attīstījušas digitālas platformas, kuras savu digitālo procesu un produktu attīstībai izmanto uzņēmumi.  Izstrādājot rādītāja metodoloģisko aprakstu, dati rādītāja bāzes, starpposma un sasniedzamās vērtības noteikšanai tika ņemti no uzticama avota (uzraudzības sistēmas vai oficiālās statistikas). Ja tādi dati nebija pieejami, tika veikti nepieciešamie pasākumi, lai nodrošinātu datu kvalitāti. |
| **Veiktie aprēķini un pieņēmumi, kas izmantoti aprēķiniem**  Bāzes vērtība ir 0, jo, veicot ieguldījumus arī esošas platformas pilnveidē, tiks izveidota jauna platformas funkcionalitāte jauns process, pakalpojums vai produkts un rādītājs atspoguļo šo jauno risinājumu lietotājus.  Novērtējums ir veikts, ņemot vērā kopējo uzņēmumu skaitu Latvijā (182 844[[10]](#footnote-11)) un apzinot potenciāli īstenojamos projektus 1.3.1.SAM ietvaros, un tiek prognozēts, ka šo projektu īstenošanas rezultātā ir jānodrošina, ka vismaz 913 (0,5% no kopējā uzņēmumu skaita) lietotāji transformēs savus procesus, balstoties uz valsts radītajām iespējām. Līdz šim par šādam kritērijam kvalificējamiem būtu uzskatāmi, piemēram, uzņēmumi – lietotāji, kuri ir integrējuši savus IKT risinājumus un digitālo pakalpojumu sniegšanas platformas ar nacionālo elektroniskās identifikācijas un elektronisko parakstu platformu. To skaits jau ir mērāms desmitos un ir paredzams, ka tas vēl būtiski pieaugs pēc plānotās platformas attīstības. Skaitu papildinās uzņēmumi, kas izmantos un integrēsies ar citām valsts atvērtajām platformām un informācijas sistēmām.  Atbilstoši 1.3.1.SAM mērķim ar rādītāju tiek saprasts lietotāju skaits, kuri ir transformējuši savus procesus, balstoties uz jaunizveidotajiem vai ievērojami uzlabotajiem valsts digitālajiem procesiem t.sk., lietotāji kā datu izmantotāji un datu devēji, lietotāji, kuri ir attīstījuši savus digitālos produktus, balstoties uz valsts pārvaldes risinājumiem un/vai integrējoties ar valsts platformām un informācijas sistēmām.  Novērtējums ir balstīts uz pieņēmumiem par to, kādās tautsaimniecības nozarēs, balstoties uz plānotajām valsts platformām un to integrācijām, šādi risinājumi varētu tikt attīstīti. Konkrēti pa jomām – nozarēm: Izglītība (VIIS) – “eKlase” utml.; nodokļi (EDS u.c.) – komerciālas ERP (“Horizon” u.c.); Būvniecība (BIS) – arhitektu un būvnieku digitālo pakalpojumu sistēmas; Sociālās aprūpes u.tml. pakalpojumi (SAIS, VSAC IS) – sociālās aprūpes pakalpojumu sniedzēji, apbedīšanas pakalpojumu sniedzēji; dažādas nozares – integrācija ar nacionālo eID un eParaksta platformu komerciālu digitālo pakalpojumu attīstībai (internetbankas, apdrošinātāji, nebanku finanšu institūcijas, telekomunikāciju un citu pakalpojumu sniedzēji utml.), atlaižu un subsīdiju platforma.  Papildus jānorāda, ka rādītāja vērtībā tiek ieskaitīti tie uzņēmumi, kuri ir transformējuši savus procesus, balstoties uz valsts pārvaldes risinājumiem vai integrējoties ar valsts platformām, taču, ņemot vērā, ka, balstoties uz pieņēmumiem, katram saimnieciskās darbības veicēja radīto produktu vai sniegto pakalpojumu lietos citi lietotāji, var secināt, ka rādītāja kopējais ekonomiskais efekts būs lielāks par 1.3.1. SAM rādītāja tvērumu (tam būs multiplicējoša ietekme). |
| **Intervences loģika**  Uzņēmums veic savu procesu digitalizāciju, iegūst biznesa iespēju, paplašina savu darbības sfēru, balstoties uz valsts platformas vai informācijas sistēmas nodrošinātām funkcionālajām iespējām vai datiem. Tas veicina komercdarbības vides digitalizāciju kopumā valstī, samazina komercdarbības izmaksas, attīstot digitālos pakalpojumus, ietaupa laiku un citas saistītās izmaksas. |
| **Iespējamie riski**  Risks – uzņēmumi, kura prasības tiks ņemtas vērā, attīstot platformas, var mainīties biznesa prioritātes un stratēģijas vai pat tikt pārtraukta darbība konkrētajā jomā. Negatīvi piemēri līdz šim – bankām steidzami pārkārtojot biznesu un pārejot uz jaunām sistēmām (t.sk. bankām restrukturējoties), integrācija ar nacionālo eID platforma ir atlikta, kā relatīvi zemāka prioritāte. Darbības, kas tiks veiktas risku mazināšanai: normatīvā regulējuma attīstība vienlaicīgi ar platformu attīstību (piemēram, Fizisko personu elektroniskās identifikācijas likuma attīstība, veicinot nacionālo eID līdzekļu izmantošanu arī privātajā sektorā), kā arī sinerģija ar Ekonomikas ministrijas īstenoto pasākumu, radot iespēju uzņēmumiem – valsts platformu izmantotājiem prioritāri kļūt par digitalizācijas atbalsta saņēmējiem – potenciāli arī projektu īstenošanas partneru lomā. |
| **Rādītāja sasniegšana** | Rādītājs ir jāsasniedz ne vēlāk gada laikā pēc projekta pabeigšanas atbilstoši informācijai, kas norādīta projektu pēcuzraudzības pārskatos par sasniegtajiem rādītājiem, piemēram, informācija par izstrādāto saskarņu lietotājiem. |

**Informācija par 1.3.1.SAM pasākumu ietvaros plānotajiem intervences kodiem**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Pasākuma Nr.** | **Pasākuma nosaukums** | **Fonds** | **ES fondu finansējums** | **Intervences laukums** | **ES fonda finansējums** | **Intervences laukums** | **ES fonda finansējums** | **Intervences laukums** | **ES fonda finansējums** |
| 1.3.1.1. | IKT risinājumu un pakalpojumu attīstība un iespēju radīšana privātajam sektoram | ERAF | 148 533 271 | **16** | 135 793 612 | **37** | 9 554 744 | **36** | 3 184 915 |
| 1.3.1.2. | Inovācijas laboratorija digitalizācijas priekšrocību izmantošanai | ERAF | 1 094 772 | **16** | 1 094 772 |  |  |  |  |

1. <https://komitejas.esfondi.lv/27/Koplietojamie%20dokumenti/Forms/AllItems.aspx?RootFolder=%2F27%2FKoplietojamie%20dokumenti%2FEK%5Fraditaju%5Fpases%5F%28Indicator%5FFiches%29&FolderCTID=0x0120001A80129B2D13DE4496830D2929709778&View=%7BE40746C3%2D0D4D%2D4464%2DA694%2D211979EFAA9F%7D> [↑](#footnote-ref-2)
2. bāzes vērtības (ja attiecināms), starpposma vērības (ja attiecināms) un sasniedzamās vērtības noteikšanai [↑](#footnote-ref-3)
3. Jau plānošanas procesā atbildīgajai iestādei ir jānorāda aprēķins vai statistikas datu avots, kā arī jāvienojas ar Centrālo statistikas pārvaldi un/ vai citām institūcijām, kas pārvalda izmantojamos avotus, t.sk. datu reģistrus, ka konkrētās ES fondiem izmantojamās atskaites tiks uzturētas vismaz programmas ieviešanas periodā, lai visas iesaistītās puses varētu šos resursus pēctecīgi izmantot sasniegto vērtību pārbaudei [↑](#footnote-ref-4)
4. <https://komitejas.esfondi.lv/27/Koplietojamie%20dokumenti/Forms/AllItems.aspx?RootFolder=%2F27%2FKoplietojamie%20dokumenti%2FEK%5Fraditaju%5Fpases%5F%28Indicator%5FFiches%29&FolderCTID=0x0120001A80129B2D13DE4496830D2929709778&View=%7BE40746C3%2D0D4D%2D4464%2DA694%2D211979EFAA9F%7D> [↑](#footnote-ref-5)
5. bāzes vērtības (ja attiecināms), starpposma vērības (ja attiecināms) un sasniedzamās vērtības noteikšanai [↑](#footnote-ref-6)
6. Jau plānošanas procesā atbildīgajai iestādei ir jānorāda aprēķins vai statistikas datu avots, kā arī jāvienojas ar Centrālo statistikas pārvaldi un/ vai citām institūcijām, kas pārvalda izmantojamos avotus, t.sk. datu reģistrus, ka konkrētās ES fondiem izmantojamās atskaites tiks uzturētas vismaz programmas ieviešanas periodā, lai visas iesaistītās puses varētu šos resursus pēctecīgi izmantot sasniegto vērtību pārbaudei [↑](#footnote-ref-7)
7. <https://komitejas.esfondi.lv/27/Koplietojamie%20dokumenti/Forms/AllItems.aspx?RootFolder=%2F27%2FKoplietojamie%20dokumenti%2FEK%5Fraditaju%5Fpases%5F%28Indicator%5FFiches%29&FolderCTID=0x0120001A80129B2D13DE4496830D2929709778&View=%7BE40746C3%2D0D4D%2D4464%2DA694%2D211979EFAA9F%7D> [↑](#footnote-ref-8)
8. bāzes vērtības (ja attiecināms), starpposma vērības (ja attiecināms) un sasniedzamās vērtības noteikšanai [↑](#footnote-ref-9)
9. Jau plānošanas procesā atbildīgajai iestādei ir jānorāda aprēķins vai statistikas datu avots, kā arī jāvienojas ar Centrālo statistikas pārvaldi un/ vai citām institūcijām, kas pārvalda izmantojamos avotus, t.sk. datu reģistrus, ka konkrētās ES fondiem izmantojamās atskaites tiks uzturētas vismaz programmas ieviešanas periodā, lai visas iesaistītās puses varētu šos resursus pēctecīgi izmantot sasniegto vērtību pārbaudei [↑](#footnote-ref-10)
10. CSP 2020.g. dati [↑](#footnote-ref-11)